บาทเปิด 30.77 บาทต่อดอลลาร์ แข็งค่า
เงินบาทเปิดตลาด 30.77 บาทต่อดอลลาร์ แข็งค่า ตลาดเกาะติดเงินทุนเคลื่อนย้าย-สงครามการค้า มองกรอบวันนี้ 30.75-30.85 บาทต่อดอลลาร์
8 ส.ค. 2562

เงินบาทเปิดตลาด 30.77 บาทต่อดอลลาร์ แข็งค่า ตลาดเกาะติดเงินทุนเคลื่อนย้าย-สงครามการค้า มองกรอบวันนี้ 30.75-30.85 บาทต่อดอลลาร์ 
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 30.77 บาท/ดอลลาร์ แข็งค่าจากช่วงปิดตลาดเย็นวานนี้ที่ระดับ 30.81 บาท/ดอลลาร์
ขณะที่ดอลลาร์ยังเคลื่อนไหวแบบไร้ทิศทาง เนื่องจากตลาดมีความกังวลเรื่องสงครามการค้าระหว่างสหรัฐกับจีน และทิศทางค่าเงินหยวน ส่วนปัจจัยในประเทศเป็นการแถลงตัวเลขดัชนีความเชื่อมั่นผู้บริโภค และทิศทางการเคลื่อนย้ายของเงินทุนต่างประเทศ
"บาทแข็งค่าจากช่วงท้ายตลาดเย็นวานนี้ การประกาศปรับลดดอกเบี้ยของ กนง.นั้นตลาดไม่ตอบรับเท่าที่ควร" นักบริหารเงิน กล่าว
นักบริหารเงิน ประเมินกรอบการเคลื่อนไหวของค่าเงินบาทวันนี้ระหว่าง 30.75-30.85 บาท/ดอลลาร์